**Bestyrelsens arbejdsprogram for 2018-2019**

**Alternativet Rudersdal 2018/19**

Årsberetningen viser hen imod godt samarbejde og gode resultater.

Følgende opmærksomhedspunkter ***(???)*** er vigtige i den nye periode:

1. Skabe bedre **balance** **mellem ambitionsniveau og ressourcer.**
2. **Konsolidere indsatsen for den grønne omstilling og om Folkemødedagen** som demokratisk udviklingssmulighed.
3. **Blive mere** synlige på velfærd, folkeskolen mm.
4. En **Folketingsvalgkamp** og en EU-valgkamp står foran os. Selv om Storkredsen har ansvaret skal vi medvirke og skaffe ressourcer.

Det skal vi drøfte hvordan vi får til at gå op.

Ressourceproblematikken kan løftes ved at reducere ambitionerne eller skaffe flere kræfter. Det skal nok være en blanding.

**Flere kræfter:**

Jeg vil pege på følgende muligheder:

**Relevante tilbud til de nye folk**. Vi har fået nogle nye aktive medlemmer, og måske er der flere at hente, både blandt de nuværende og ved at skaffe nye? Vi bør lytte til hjvad de nye kan og vil. Og kontakte dem, vi har haft kontakt med i årets løb om bl. a. det grønne og folkemødedagen, når vi har aktiviteter/tilbud klar.

**Trække på ”ikke-medlemmer. i ”bevægelser”** Vi kan lægge en del af indsatsen i bevægelser, og her vil en del af indsatsen blive løftet af ikke-medlemmer, som vi har set det i Vildere Rudersdal og måske får det at se i Haver til Maver.

**Samarbejde med eksisterende foreninger og andre bartier/foreninger.** Vi kan overveje samarbejde med DN og den nye forening for FN´s Verdensmål. Vi kan måske starte meget hurtigt med at forberede folkemødedagen 2019 og lave offentlige møder i vinter/forår om temaerne med andre partier.

**Bedre og hurtigere hjælp fra Landssekretariatet**. Hvis vi får bedre kontakt og viden når det gælder medlemsoplysninger, håndtering af flytninger, meddelelse om nye medlemmer, vil meget være nået. Også dybere indsigt i hvad AlleOs og Dialog mm faktisk kan og ikke kan, er et forbedringsområde, og kan vi sammen med andre inspirere landsorganisationen til udvikling af bedre digitale værktøjer, er det fint.

**De mulige nye temaer:**

Alternativet er andet end klima. Nogle temaer som må drøftes og prioriteres, er:

**Økonomi:** Velfærden er i fare pga. en mangeårig for lav personskat. Også en for vidtgående udligningsordning, der straffer skatteforhøjelser for meget, spiller ind.

**Folkeskolen:** Ny skolestruktur, åben skole, bæredygtig skole – noget, som flere nye medlemmer er optaget af, og som er både lokal- og landspolitisk hot.

**De glemte udsatte borgere:** Borgerrådgiver, kontanthjælp uden modydelse, socialøkonomisk virksomhed, Flygtninge.

**Planstrategi 2019:** i forbindelse med Kommuneplan 2021: En mulighed for at få bred indsigt i kommunale forhold samt stille krav til brug af restrummeligheden.

**Demokrati 2.0:** Borgerforslag, fortsat udvikling af folkemødedagen, § 17. stk. 4 udvalg, folkeafstemninger.

Vi kan arbejde bredt med nye emnet på forskellig vis. Nogle enkelte bestyrelsesmedlemmer og/eller forpersonen laver indlæg i aviserne og i byrådets spørgetid. Det skal vi fortsætte på og komme ind på de nye emner.

Men vi kan også lave grupper, som arbejder mere i dybden og mobiliserer til konkrete aktiviteter, fx offentlige møder, uddelinger, forberedelse af temaer til Folkemødedagen 2019.

**FV 18/19 og EU-valget**

Opgaven er i første række forankret i storkredsen. Men hvordan håndterer vi det? Vi bør i første omgang den 9. 10 give Christa og et andet bestyrelsesmedlem til opgave at lave et oplæg. Måske kan en lille gruppe forankret i bestyrelsen/hos Christa søge at mobilisere de medlemmer, som måske kunne have en særlig interesse i FV eller EU? De kan få tilbud om enten at være en del af kandidaternes kampagneteam eller en del af Storkredsens/Lokalafdelingens almindelige valggruppe med ansvar for gademøder, virksomhedsbesøg, skolebesøg, institutionsbesøg, fælles plakater, offentlige møder mm.

**Opsummerende om opgaverne 2018/2019F**

Efterår

1. Konsolidering af de grønne aktiviteter
2. Forberedelse af FV og evt. (***skal det ikke være*** EU?)
3. Folkeskolen eller andet fra den sociale bundlinje igangsættes

Forår

Videreførelse af det grønne og det sociale

Forberedelse af Folkemødedagen

Evt. FV samt forberedelse og valg til EU-parlamentet